1987R3906 — DA — 01.01.1988 — 000.001

Dette dokument er et dokumentationsredskab, og institutionerne påtager sig intet ansvar herfor

om ændring af forordning (EØF) nr. 2759/75 om den fælles markedsordning for svinekød og (EØF) nr. 2766/75 om oprettelse af en fortegnelse over de produkter, for hvilke der fastsættes slusepriser, og om regler for fastsættelse af sluseprisen for slagtede svin

Berigtiget ved:

▼B

RÅDETS FORORDNING (EØF) Nr. 3906/87

af 22. december 1987

om ændring af forordning (EØF) nr. 2759/75 om den fælles markedsordning for svinekød og (EØF) nr. 2766/75 om oprettelse af en fortegnelse over de produkter, for hvilke der fastsættes slusepriser, og om regler for fastsættelse af sluseprisen for slagtede svin

RÅDET FOR DE EUROPÆISKE FÆLLESSKABER HAR —

under henvisning til Traktaten om Oprettelse af Det Europæiske Økonomiske Fællesskab, særlig artikel 42 og 43,

under henvisning til forslag fra Kommissionen,

under henvisning til udtalelse fra Europa-Parlamentet ( 1 ),

under henvisning til udtalelse fra Det Økonomiske og Sociale Udvalg ( 2 ), og

ud fra følgende betragtninger:

Fællesskabet er kontraherende part i Den Internationale Konvention om Det Harmoniserede Varebeskrivelses- og Varenomenklatursystem, i det følgende benævnt »Det Harmoniserede System«, som skal erstatte Konventionen af 15. december 1950 om Nomenklaturen ved Klassificering af Varer i Toldtarifferne;

fra den 1. januar 1988 er der på grundlag af nomenklaturen i Det Harmoniserede System ved forordning (EØF) nr. 2658/87 ( 3 ) blevet indført en kombineret varenomenklatur, der opfylder kravene såvel i forbindelse med Den Fælles Toldtarif som i forbindelse med Statistikken over Fællesskabets Udenrigshandel;

det er derfor nødvendigt at affatte de varebeskrivelser og toldpositioner, som er anført i forordning (EØF) nr. 2759/75 ( 4 ), senest ændret ved forordning (EØF) nr. 1475/86 ( 5 ), i overensstemmelse med terminologien i Den Kombinerede Nomenklatur baseret på Det Harmoniserede System;

visse former for spiseligt mel og pulver af kød eller slagteaffald tariferes i de underpositioner til pos. 02.06 i den gældende fælles toldtarif, der er omfattet af forordning (EØF) nr. 2759/75; i Den Kombinerede Nomenklatur, der er baseret på Det Harmoniserede System, er der med henblik på en forenkling indført én enkelt underposition, der omfatter alle former for spiseligt mel og pulver af kød eller slagteaffald; nævnte former for mel og pulver bør være omfattet af Rådets forordning (EØF) nr. 805/68 af 27. juni 1968 om den fælles markedsordning for oksekød ( 6 ), senest ændret ved forordning (EØF) nr. 3905/87 ( 7 ); de bør derfor ikke længere være omfattet af forordning (EØF) nr. 2759/75;

da ben- og destruktionsfedt af svin ikke er anført i traktatens bilag II, finder traktatens bestemmelser vedrørende landbruget ikke anvendelse på disse varer, hvorimod svinefedt, der er fremstillet af andre dele af dyrekroppen, er omfattet af disse bestemmelser; i Det Harmoniserede System er ben- og destruktionsfedt tariferet under samme position i nomenklaturen som fedt af svin; som følge af den tekniske udvikling med hensyn til forarbejdning af dyrefedt er det muligt at skelne mellem henholdsvis ben- og destruktionsfedt og andet svinefedt; det er derfor nødvendigt at udvide anvendelsesområdet for de for andet svinefedt fastsatte foranstaltninger vedrørende samhandelen med tredjelande samt de for andet svinefedt fastsatte regler for markedsføring til også at omfatte ben- og destruktionsfedt;

homogeniserede tilberedte næringsmidler af kød, slagteaffald eller blod, varer af dyreblod og pastaprodukter med fyld, der indeholder over 20 vægtprocent pølser og lignende, kød og slagteaffald, herunder fedt, kan alt efter deres karaktergivende bestanddel tariferes i forskellige underpositioner af pos.16.02 i den gældende fælles toldtarif; i Den Kombinerede Nomenklatur er der med henblik på en forenkling indført særskilte underpositioner for alle homogeniserede tilberedte næringsmidler, varer tilberedt af blod fra dyr af enhver art, og pastaprodukter med fyld med indhold af pølser og lignende, af kød eller slagteaffald (herunder fedt af enhver art eller oprindelse) på over 20 vægtprocent; disse varer henhørende under ovennævnte underpositioner i Den Kombinerede Nomenklatur bør være omfattet af forordning (EØF) nr. 2759/75;

affattelsen af varebeskrivelserne og toldpositioner efter terminologien i Den Kombinerede Nomenklatur nødvendiggør en tilpasning af bl.a. forordning (EØF) nr. 2766/75 ( 8 ), senest ændret ved forordning (EØF) nr. 1905/83 ( 9 ), og Rådets forordning (EØF) nr. 2767/75 af 29. oktober 1975 om de almindelige regler vedrørende det såkaldte »system for ledeprodukter og følgeprodukter«, der muliggør fastsættelse af tillægsafgifter inden for svinekødssektoren ( 10 ), senest ændret ved forordning (EØF) nr. 1906/83 ( 11 ); det har vist sig, at anvendelsen af forordning (EØF) nr. 2767/75 ikke længere afspejler den økonomiske realitet vedrørende fastsættelse af tillægsafgifter; derfor bør der fastsættes slusepriser for alle produkter, som er omfattet af forordning (EØF) nr. 2759/75, og forordning (EØF) nr. 2767/75 bør ophæves;

talrige forordninger vedrørende svinekød bør tilpasses for at tage hensyn til anvendelsen af den nye nomenklatur; efter artikel 15 i forordning (EØF) nr. 2658/87 kan der kun foretages ændringer af rent teknisk karakter; det bør derfor fastsættes, at alle andre tilpasninger af Rådets og Kommissionens forordninger vedrørende den fælles markedsordning for svinekød foretages efter fremgangsmåden i artikel 24 i forordning (EØF) nr. 2759/75, såfremt tilpasningerne udelukkende skyldes indførelsen af Det Harmoniserede System —

UDSTEDT FØLGENDE FORORDNING: